Rangwee
De  ass eng Strooss op der Grenz tëscht der Stad Lëtzebuerg an der Gemeng Hesper. E leeft vun der Diddenuewener Strooss aus a Richtung Westen, duerch den Tunnel Rangwee bis bei de Rond-point Gluck. 

D'Gebaier op der nërdlecher, gerueder Stroossesäit (Nummeren 20 bis 40) gehéieren zum Quartier Bouneweg-Süd an den Deel vum Tunnel bis bei de Rond-point zu Gaasperech vun der Stad Lëtzebuerg. De Rescht vun der Strooss gehéiert zur Uertschaft Houwald an der Gemeng Hesper.

Den Numm 
D'Originne vum Numm Rangwee sinn net eendeiteg gekläert. Etymologesch kéint e vu „rankeg” ( rankig) hierkommen, wat fir laang, dënn, biegsam steet. Dem Pierre Anen no géif den Numm vu „Rank“ kommen, enger ofgerënnter Fläch, a kéint esou e Bezuch zu engem ronne Wee maachen, wat de Rangwee virum Éischte Weltkrich war. Den Anen gëtt a senger Opzielung vu Begrëffer fir e Bierghank awer och nach eng aner Erklärung: „Rang“ oder „Rank“ stéing fir en Hank, sou datt de Rangwee e Wee ronderëm den Hank wier.

Biller

Um Spaweck 

Rangwee